અમદાવાદના સરકીટ હાઉસમાં પશ્ચિમ રેલવેના જનરલ મેનેજરની વડોદરા અને અમદાવાદના સાંસદો સાથે બેઠક મળી હતી. જનરલ મેનેજર એ.કે.ગુપ્તા સમક્ષ ભરૂચના સાંસદ મનસુખ વસાવાએ જિલ્લાની રેલવેને લગતી સમસ્યાઓ અને માંગણીઓ રજૂ કરી હતી. જેમાં ભરૂચ રેલવે સ્ટેશન ખાતે બાંદ્રા- જયપુર સુપરફાસ્ટ, બ્રાંદ્રા- બિકાનેર સુપરફાસ્ટ, બ્રાંદ્રા- હઝરત નિઝામુદીન ( ગરીબ રથ), સુરત - મુઝફફરપુર તથા બ્રાંદ્રા -ગોરખપુર એકસપ્રેસ ટ્રેનને સ્ટોપેજ આપવાની માંગણી કરવામાં આવી છે.